ให้นมลูกมาตลอดจนตอนนี้ลูกได้อายุ 1 ขวบ 4 เดือน ไม่เคยมีประจำเดือน ฉีดยาคุมระยะ 3 เดือน แต่เลยกำหนดมา 7 วัน แล้วไปฉีด และมีเพศสัมพันหลั่งนอกโดยที่ไม่รอให้ครบ 7 วัน เสี่ยงตั้งครรภ์ไหมคะ
สวัสดีค่ะ หากตั้งแต่หลังคลอดลูก ได้ให้นมลูกทุกวันมาตลอด ประจำเดือนก็ยังอาจไม่มาได้ ไม่ได้ถือว่าผิดปกติอะไร นอกจากนี้ หากได้ฉีดยาคุมกำเนิดชนิดที่ฉีดทุก 3 เดือนด้วย ก็ยิ่งทำให้ประจำเดือนไม่มาได้ เพราะยาฉีดคุมกำเนิดจะไปทำให้เยื่อบุโพรงมดลูกฝ่อบางลงเมื่อถึงกำหนดนัดฉีดยาคุม แต่ไม่ได้ไปฉีด โดยไปฉีดเมื่อเลยกำหนดมาแล้ว 7 วัน ยาฉีดคุมกำเนิดก็ยังสามารถออกฤทธิ์ในการป้องกันการตั้งครรภ์ได้อย่างต่อเนื่องอยู่ค่ะ ดังนั้น สามารถที่จะมีเพศสัมพันธ์ได้ตั้งแต่วันแรกที่ฉีดยา โดยโอกาสในการตั้งครรภ์นั้นมีน้อยมาก คือน้อยกว่า 1% ค่ะ